

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՇԻՆՈՒԹՅԱՆ, ՏԵԽՆԻԿԱԿԱՆ ԵՎ ՀՐԴԵՀԱՅԻՆ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ**

**ՂԵԿԱՎԱՐ**

**Ո Ր Ո Շ ՈՒ Մ N Տ(16)210279**

**Վարչական տույժ նշանակելու մասին**

**ք. Երևան «31» օգոստոսի 2021թ․**

Ես՝ ՀՀ քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) ղեկավարի պարտականությունները ժամանակավոր կատարող Արտյուշ Գրիգորյանս, ուսումնասիրելով Մնացական Ժորայի Հարությունյանի նկատմամբ 12․08․2021 թվականին կազմված տրանսպորտի բնագավառում իրավախախտում կատարելու վերաբերյալ թիվ Տ(16)210279 արձանագրությունը և վարչական վարույթի նյութերը.

**ՊԱՐԶԵՑԻ**

Տեսչական մարմնի Արարատի տարածքային բաժնի կողմից 12․08.2021 թվականին իրականացվել են վերահսկողական գործառույթներ՝ ուղևորափոխադրումների կազմակերպման գործընթացի նկատմամբ, որի արդյունքում 2021 թվականի օգոստոսի 12-ին կազմվել է տրանսպորտի բնագավառում իրավախախտում կատարելու վերաբերյալ թիվ Տ(16)210279 արձանագրությունը՝ Մնացական Ժորայի Հարությունյանի կողմից կատարված վարչական իրավախախտման փաստի վերաբերյալ, այն է՝ «Արտ-Նեթ» ՍՊ ընկերությանը պատկանող «Toyota» մակնիշի, 248AX61 հաշվառման համարանիշի ավտոտրանսպորտային միջոցով Մնացական Ժորայի Հարությունյանը ՀՀ Արարատի մարզի Արտաշատ քաղաքի Օգոստոսի 23 փողոցի մարզպետարանի շենքի հարակից տարածքից ժամը 10։44-ին իրականացրել է տաքսոմոտորային ուղևորափոխադրում առանց լիցենզիայի: Այսինքն՝ խախտել է «Ավտոմոբիլային տրանսպորտի մասին» ՀՀ օրենքի 17-րդ հոդվածի 1-ին մասի պահանջները՝ որի համար Վարչական իրավախախտումների վերաբերյալ Հայաստանի Հանրապետության օրենսգրքի 1372-րդ հոդվածի 7-րդ մասով նախատեսված է վարչական պատասխանատվություն։

«Ավտոմոբիլային տրանսպորտի մասին» ՀՀ օրենքի 17-րդ հոդվածի 1-ին մասի համաձայն՝ մարդատար-տաքսի ավտոմոբիլներով փոխադրումները (տաքսամոտորային փոխադրումները) կազմակերպվում են բնակչությանը կամ կազմակերպություններին ծառայություններ մատուցելու նպատակով: Մարդատար-տաքսի ավտոմոբիլներով փոխադրումներ կարող են կատարել տվյալ փոխադրումների և տեխնիկական վիճակի պահանջներին համապատասխան ավտոտրանսպորտային միջոցներ ունեցող կազմակերպությունները կամ անհատ ձեռնարկատերերը կամ ֆիզիկական անձինք` լիցենզիայի առկայության դեպքում: Ֆիզիկական անձինք մարդատար-տաքսի ավտոմոբիլներով փոխադրումներ կարող են իրականացնել անձամբ` մեկ ավտոմոբիլով: Հայաստանի Հանրապետության տարածքում մարդատար-տաքսի ավտոմոբիլներով փոխադրումների կազմակերպման կարգը հաստատում է Հայաստանի Հանրապետության կառավարությունը:

Վարչական իրավախախտումների վերաբերյալ Հայաստանի Հանրապետության օրենսգրքի 1372-րդ հոդվածի 7-րդ մասի համաձայն՝ առանց մարդատար-տաքսի ավտոմոբիլներով ուղևորափոխադրումների կազմակերպման լիցենզիայի տաքսամոտորային փոխադրումներ իրականացնելը՝ առաջացնում է տուգանքի նշանակում՝ սահմանված նվազագույն աշխատավարձի հիսնապատիկի չափով:

Վարչական իրավախախտումների վերաբերյալ Հայաստանի Հանրապետության օրենսգրքի 1372-րդ հոդվածի 9-րդ մասի համաձայն՝ սույն հոդվածով սահմանված խախտումների համար վարչական պատասխանատվությունը կիրառվում է խախտումը կատարած կազմակերպության պաշտոնատար անձի, անհատ ձեռնարկատիրոջ կամ ֆիզիկական անձի նկատմամբ։

Վերոնշյալ իրավախախտման վերաբերյալ գործի քննությունը նշանակվել է 2021թ. օգոստոսի 26-ին, ժամը 11:30-ին։ Մնացական Ժորայի Հարությունյանը պատշաճ ծանուցված լինելով գործի քննության տեղի և ժամանակի մասին (25․08.2021թ․, անդորրագիր N AG0316092116AM), չի ներկայացել վարչական իրավախախտման վերաբերյալ գործի քննությանը, չի ներկայացրել միջնորդություն՝ գործի քննությունը հետաձգելու մասին, չի ներկայացրել գրավոր առարկություն:

Վերոնշյալ օրենսդրական պահանջների և չափորոշիչների հաշվառմամբ` վարչական վարույթի նյութերի հետազոտումից պարզվել է, որ վարչական վարույթի նյութերում առկա են իրավախախտման փաստը հաստատող բավարար ապացույցներ (2021 թվականի օգոստոսի 12-ին կազմված տրանսպորտի բնագավառում իրավախախտում կատարելու վերաբերյալ թիվ Տ(16)210279 արձանագրությունը, լուսանկարների պատճենները):

Այսպիսով՝ վարչական վարույթի ընթացքում հետազոտված ապացույցներով հիմնավորվել է Մնացական Ժորայի Հարությունյանի կողմից կատարված իրավախախտման փաստը:

Վերոգրյալի հիման վրա և ղեկավարվելով Վարչական իրավախախտումների վերաբերյալ Հայաստանի Հանրապետության օրենսգրքի 137․2-րդ հոդվածի 9-րդ մասով, 24413-րդ հոդվածով, 281-րդ հոդվածով, 282-րդ հոդվածի 1-ին մասի 1-ին կետով՝

**ՈՐՈՇԵՑԻ**

Մնացական Ժորայի Հարությունյանին Վարչական իրավախախտումների վերաբերյալ Հայաստանի Հանրապետության օրենսգրքի 1372-րդ հոդվածի 7-րդ մասի հատկանիշներով ենթարկել վարչական պատասխանատվության և նրա նկատմամբ նշանակել վարչական տույժ՝ տուգանք՝ 50․000 (հիսուն հազար) ՀՀ դրամ գումարի չափով:

**Ծանոթություն․**

Սույն որոշումը կարող է բողոքարկվել այն սահմանված կարգով հանձնելու (հանձնված համարվելու) օրվանից հետո՝ երեսուն օրվա ընթացքում Տեսչական մարմին կամ ՀՀ վարչական դատարան՝ օրենքով սահմանված կարգով և ժամկետներում:

Տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում՝ գանգատը կամ բողոքը առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

Գումարն անհրաժեշտ է վճարել ՀՀ պետական բյուջե՝ Հայաստանի Հանրապետության ֆինանսների նախարարության կենտրոնական գանձապետարանի՝ 900005001517 հաշվեհամարին:

Տուգանքի վճարման դեպքում խնդրվում է «նպատակը» դաշտում նշել որոշման համարը։

|  |  |  |
| --- | --- | --- |
|  |  | **ԱՐՏՅՈՒՇ ԳՐԻԳՈՐՅԱՆ**  (Պարտականությունները ժամանակավոր կատարող) |